Яҡупова Мәүлиҙә Мөхтәр ҡыҙы

**Яҡупова Мәүлиҙә Мөхтәр ҡыҙы** (25 ноябрь 1952 йыл) — журналист һәм дәүләт хеҙмәткәре, Башҡортостан Республикаһының Үҙәк Һайлау комиссияһы Аппараты етәксеһе урынбаҫары, Башҡортостан Республикаһының атҡаҙанған мәҙәниәт хеҙмәткәре.

## Биографияһы
Мәүлиҙә Мөхтәр ҡыҙы Яҡупова (ҡыҙ фамилияһы — Мөхәмәтҡолова) 1952 йылдың 25 ноябрендә Силәбе ҡалаһында тыуған. Башҡорт дәүләт университетының филология факультетын тамамлаған.

1971—1992 йылдарҙа «Сибайский рабочий» гәзитендә хаттар бүлеге хеҙмәткәре, йәштәр бүлеге мөдире, гәзит мөхәррире була.

1992—1999 йылдарҙа «Известия Башкортостана» гәзитенең үҙ хәбәрсеһе, хаттар һәм ижтимағи мәсьәләләр булеге мөдире.

1999—2001 йылдарҙа «Советская Башкирия — Известия Башкортостана» гәзитенең хәбәрселәр селтәре мөдире; «Республика Башкортостан» махсус сығарылыш мөхәррире;

2001—2004 йылдарҙа Башҡортостан Республикаһы Президентының Берләшкән матбуғат хеҙмәте етәксеһе, Башҡортостан Республикаһы Хөкүмәтенең Мәғлүмәт идаралығының киң мәғлүмәт саралары менән бәйләнеш бүлеге етәксеһе; 2004—2008 — Башҡортостан Республикаһы Матбуғат һәм киң мәғлүмәт министрлығының китап сығарыу бүлеге етәксеһе;

2008 йылдан Башҡортостан Республикаһының Үҙәк Һайлау комиссияһы Аппараты етәксеһе урынбаҫары.

Сибай ҡалаһына бәйле мәҡәләләр авторы.

## Йәмәғәт эшмәкәрлеге
* Башҡортостан Журналистар союзы идараһы ағзаһы (2015)

## Китаптары
* Сибай — это навсегда./ — Уфа: Информреклама, 2005. — 592 с., 32 ил. — ISBN 5-94780-067-5()
* От Урала до Балтики. / Автор—составитель Кудакаев Ф. Ш., Якупова М. М. — Уфа: Китап, 2012.

## Ваҡытлы матбуғатта баҫылған мәҡәләләре, уның менән әңгәмәләр
* Столица Башкирского Зауралья и в 60 лет остается молодой. Общественная электронная газета // Новости // Регион 102. 16.12.2015.
* Аглиуллина Г. Будущее вытекает из достойного прошлого, или желаю журналистам и читателям найти друг друга. «Сибайский рабочий» гәзите, 2012, 29 март.

## Уның тураһында
* Әмиров С. Журналистар Салауат Юлаев эҙенән. «Көнгәк» гәзите, 2013, 1 февраль.
* «Письма с войны» связали Сибай и Североморск Через тридцать лет очерк журналиста становится фильмом (материал газеты «Республика Башкортостан»). «Viperson» сайты
* Смотреть на мир улыбчиво! Совет городского округа город Сибай Республики Башкортостан. Официальный сайт. Новости .
* Сибайская студия телерадиовещания. Официальный сайт

## Маҡтаулы исемдәре һәм башҡа бүләктәре
* Рәсәй Федерацияһының атҡаҙанған журналисы (2019)
* Башҡортостан Республикаһының атҡаҙанған мәҙәниәт хеҙмәткәре (1997).
* Сибай ҡалаһы ҡала округының Маҡтау ҡағыҙы һәм «Ҡала алдындағы хеҙмәттәре өсөн» билдәһе (2015).
* Мәүлиҙә Яҡупова «Сибай» энциклопедияһына индерелгән.
* Мәүлиҙә Яҡупованың исеме «Журналисты России. XX—XXI» тигән энциклопедияға индерелгән (2015).

## Өҫтәлмә мәғлүмәт
* Мәүлиҙә Яҡупованың бер туған апаһы — Мөхәмәтйәнова Ғәлиә Мөхтәр ҡыҙы (1.12.1950), 1998—2004 йылдарҙа Башҡортостан Республикаһының мәғариф министры., Башҡортостан Республикаһының Йәмәғәт палатаһы ағзаһы, Башҡортостан Республикаһы Башлығы ҡарамағындағы Башҡортостан дәүләт хеҙмәте һәм идара итеү академияһы доценты.

## Иҫкәрмәләр

## Һылтанмалар
* «Viperson» сайты. Якупова Мавлида Мухтаровна — биография
* Центральная избирательная комиссия Республики Башкортостан. Официальный сайт 
* Официальный сайт администрации городского округа город Сибай Республики Башкортостан 
* Совет городского округа город Сибай Республики Башкортостан. Официальный сайт 
* «Viperson» сайты. Мухамедьянова Галия Мухтаровна — биография

## Сығанаҡтар
* Сибай: энциклопедия. — Уфа: Башкирская энциклопедия, 2015. — ISBN 978-5-88185-246-7.